Η **Ρούτα Μεϊλουτίτε** (λιθουανικά: *Rūta Meilutytė*, προφορά: *​ruːˈtɐ mʲɛɪ̯ɫʊˈtʲi̇̂ːtʲeː*, γενν. 19 Μαρτίου 1997) είναι Λιθουανή ολυμπιονίκης της κολύμβησης και κάτοχος παγκοσμίου ρεκόρ. Κατέχει το παγκόσμιο ρεκόρ στα 100 μέτρα στο πρόσθιο. Η Μεϊλουτίτε γεννήθηκε στο Κάουνας και είναι το μικρότερο παιδί της τρίτεκνης οικογένειας των Σαούλιους και Ινγκρίντα. Ξεκίνησε να ασχολείται με την κολύμβηση σε ηλικία 7 ετών. Ήδη από την ηλικία των 15, είχε σπάσει έντεκα ρεκόρ στη λιθουανική γυναικεία κολύμβηση. Σε ηλικία 17 ετών έγινε η πρώτη αθλήτρια κολύμβησης που κατακτά όλα τα πιθανά μετάλλια νέων και γυναικών, έστω για μία φορά. 

Το 2011, στο Ευρωπαϊκό Πρωτάθλημα Νέων, κέρδισε το χρυσό μετάλλιο στα 100 μέτρα στο πρόσθιο, το ασημένιο στα 50 μέτρα στο ελεύθερο και το χάλκινο στα 100 μέτρα στο ελεύθερο. Το 2012, στους Ολυμπιακούς Αγώνες στο Λονδίνο, κέρδισε το χρυσό μετάλλιο στα 100 μέτρα πρόσθιο, με χρόνο 1:05.47. Σε ηλικία 15 ετών έγινε η πιο νεαρή Λιθουανή αθλήτρια που κερδίζει χρυσό σε Ολυμπιακούς Αγώνες. Στους ημιτελικούς είχε σπάσει το ευρωπαϊκό ρεκόρ, με χρόνο 1:05:21. Το 2013, έσπασε το δικό της ευρωπαϊκό ρεκόρ για 0.01. Την ίδια χρονιά, στο Παγκόσμιο Πρωτάθλημα Κολύμβησης, πετυχαίνει παγκόσμιο ρεκόρ στα 50 και στα 100 μέτρα πρόσθιο. 

Έως τώρα έχει συμμετάσχει σε δύο Ολυμπιακούς Αγώνες, του Λονδίνου και του Ρίο, στους τελευταίους τερμάτισε έβδομη στα 100 μέτρα πρόσθιο. Έχει συμμετάσχει σε πέντε παγκόσμια πρωταθλήματα κολύμβησης και σε τέσσερα παγκόσμια πρωταθλήματα υγρού στίβου. Το παγκόσμιο ρεκόρ που κρατούσε στα 50 μέτρα πρόσθιο χάθηκε από την Αμερικανίδα αθλήτρια το 2017, Λίλι Κινγκ. Το ρεκόρ που κατέχει στα 100 μέτρα πρόσθιο είναι: 1:02.36 και είχε επιτευχθεί στις 12 Οκτωβρίου του 2013, στη Μόσχα. Ενώ ακόμα κατέχει το ευρωπαϊκό ρεκόρ των 50 και 100 μέτρων στο πρόσθιο, τα οποία και τα δύο είχαν γίνει στη Βαρκελώνη, το 2013, στη μεγάλη πισίνα, ενώ και στη μικρή κατέχει τα ίδια, από το 2013, επίσης. Το 2012, πήρε το μετάλλιο του Μεγάλου Σταυρού, από τη λιθουανική κυβέρνηση, για την προσφορά της στον αθλητισμό.

Παραπομπές
----------

1. ↑  «Be motinos užaugusią plaukikę pergalių keliu lydi tėvas». lrytas.lt. 30 July 2012. Αρχειοθετήθηκε από το πρωτότυπο στις 2012-08-01.. Ανακτήθηκε στις 2 August 2012.
2. ↑  «Plaukikė Meilutytė toliau gerina Lietuvos rekordus». Delfi.lt.
3. ↑  «Lithuanian 15-year-old Ruta Meilutyte wins shock gold». Ανακτήθηκε στις 31 Ιουλίου 2012.
4. ↑  Walker, Peter; Bull, Andy (31 July 2012). «Ruta Meilutyte grabs a gold for Lithuania». *Guardian UK* (London).. Ανακτήθηκε στις 31 July 2012.
5. ↑  «Rūta Meilutytė is the new world champion». Lithuania Tribune. Αρχειοθετήθηκε από το πρωτότυπο στις 4 Μαρτίου 2013.
6. ↑  «Meilutytė: I have to say no to Great Britain». Lithuania Tribune. Αρχειοθετήθηκε από το πρωτότυπο στις 30 Ιανουαρίου 2013.
7. ↑  «Women's 50m Breaststroke Finals Results». Omega Timing. 30 Ιουλίου 2017. Ανακτήθηκε στις 30 Ιουλίου 2017.
8. ↑  «2013 International Swimming Meeting of Barcelona 50 m Breastroke Women Records» (PDF).. 11 Ιουνίου 2013. Ανακτήθηκε στις 11 Ιουνίου 2013.
9. ↑  «R. Meilutytė Barselonoje pagerino Europos 100 m plaukimo krūtine rekordą». *DELFI*. 29 Ιουλίου 2013. Ανακτήθηκε στις 29 Ιουλίου 2013.
10. ↑  «Prezidentė apdovanojo olimpinę čempionę Rūtą Meilutytę». Αρχειοθετήθηκε από το πρωτότυπο στις 30 Ιουλίου 2014. Ανακτήθηκε στις 31 Μαρτίου 2018.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Ρούτα Μεϊλουτίτε** |

* Sports-Reference.com Rūta Meilutytė

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 2928154260646924480009

 |

 |